**ATA Carnet használat az Egyesült Királyságban**

Ideiglenes árumozgások esetén az Egyesült Királyságban is használható az ATA Carnet 2021.01.01-től. Ha kiállításra, vásárra utazik egy vállalkozás, vámmententes ideiglenes bevitelt tesz lehetővé az igazolvány és leegyszerűsíti a vámkezeléseket.

Az Egyesült Királyság ATA ország. Ideiglenes árumozgások esetén az Egyesült Királyságban is használható az ATA igazolvány 2021.01.01-től.

A kereskedelmi és iparkamarák által kibocsátott ATA igazolvány vámmentes ideiglenes bevitelt tesz lehetővé és leegyszerűsíti a vámkezeléseket az ideiglenes bevitel vagy tranzit esetén is, ezért érdemes az érintett vállalkozásoknak mérlegelni az ATA igazolvány használatának a lehetőségét, tájékozódni az ATA igazolványról, a felhasználási lehetőségekről, feltételekről a területi kamaráknál.

**Az EU-ban kiállított ATA igazolványok használata Észak-Írországban:**Az uniós áruk Észak-Írországba történő ideiglenes beviteléhez nem szükséges ATA igazolvány, tekintettel arra, hogy az Írországról/Észak-Írországról szóló jegyzőkönyv értelmében az uniós vámszabályok Észak-Írországra is alkalmazandók. Amennyiben az Európai Unióból Észak-Írországba ideiglenesen bevitt árukat viszont Nagy-Britanniába is szeretnék szállítani, akkor már szükséges az ATA igazolvány.